Mei 2017: Wat is lekkerder as … 77 stories in drie bonkige boeke? - Wendy Maartens
Mei 2017: Wat is lekkerder as … 77 stories in drie bonkige boeke?
Het jy geweet God gebruik sy engele om spesiale werke te doen? Hy het engele gebruik om vir Daniël in die leeukuil te beskerm.Hy het ook engele gestuur om vir Jesus in die woestyn te gaan sorg. God het selfs 'n engel gestuur om vir Petrus uit die tronk te gaan red.
In Engele van die Bybel help 18 opwindende stories uit die Ou en Nuwe Testament ons ontdek hoe engele lyk, wat hulle name is en hoe God hulle gebruik om sy mense te help.
Kom saam op 'n prettige avontuur! Leer in 30 stories uit die Ou en Nuwe Testament oor al die fantastiese diere wat God gemaak het. Ontdek hoekom akkedisse soms hulle sterte verloor of hoekom donkies sulke groot ore het. Besige bytjies sal ook in elke storie 'n oulike idioom oor 'n dier leer, soos: Wat beteken dit as iemand sê jy sit soos 'n koggelmander op 'n klip?
God gebruik gewone kinders om buitengewone dinge te doen. Hy gebruik 'n 8-jarige Josia om die mense terug te bring na Hom toe, en vir Dawid om teen Goliat te veg. God het selfs groot planne gehad vir baba Moses terwyl hy nog in 'n mandjie op die Nylrivier gedryf het. Regtig! Moses het later God se mense uit Egipte gelei na die Beloofde Land toe.